เคยไปตรวจหูมาค่ะ บอกว่าประสาทหูเสื่อม แต่ไม่ได้อยู่ในระยะที่ต้องกังวลแต่ให้ลดพวกเสียงดัง ไม่ทราบว่าพวกหูฟังนี้สามารถใช้ได้ไหมคะ ถ้าจะใช้ต้องใช้แบบไหน พอดีต้องอยู่กับเมทในห้องไม่อยากรบกวนเมทคะ
สวัสดีค่ะ หากได้รับการวินิจฉัยแล้วว่า เป็นโรคประสาทหูเสื่อม ก็ต้องระวังอย่าให้เสื่อมมากขึ้น ซึ่งได้แก่- การไม่ฟังเสียงที่ดังเกินไป เช่น ไม่ไปฟังคอนเสริต์ ไม่ไปเที่ยวสถานบันเทิงที่มีเสียงดังเกินไป ไม่เปิดทีวี วิทยุ เสียงดังเกินไป ไม่เล่นประทัด ยิงปืน เพราะมีเสียงดังเกินไป ส่วนการฟังด้วยหูฟัง สามารถฟังได้ แต่ควรใช้เสียงที่ไม่ดังจนเกินไปค่ะ โดยสังเกตว่า หากถอดหูฟังออกแล้ว ยืนห่างออกไป 1 ฟุต หากได้ยินเสียงลอดออกมา (ควรให้ผู้ที่มีการได้ยินปกติฟัง) แสดงว่าดังเกินไป ให้ลดระดับเสียงลง หรือหากมีเครื่องมือวัดได้ ก็ควรฟังเสียงที่ดังไม่เกิน 50-60 เดซิเบล และไม่ควรฟังต่อเนื่องนานเกิน 60 นาทีค่ะ- ไม่ซื้อยาทานเอง โดยเฉพาะยาปฏิชีวนะบางชนิด หรือยาขับปัสสาวะซี่งจะมีผลต่อเส้นประสาทหูได้- ลดการทานอาหารเค็ม เพราะอาจมีผลทำให้เกิดน้ำในหูไม่เท่ากัน และทำให้ประสาทหูยิ่งเสื่อมได้นอกจากนี้ก็ควรไปพบแพทย์เพื่อตรวจตามนัดสม่ำเสมอด้วยค่ะ